ལན།ང་ཚོའི་མི་ཐོག་འདིར་གང་ལྟར་ཀྱང་འབྲོག་པ་བྱས་ཏེ་མཐའ་སྐྱེལ་འགྲོ་བ་ཞིག་ཡོད་ན་ཡང་།མི་རབས་རྗེས་མ་ཚོས་འབྲོག་ལས་བྱེད་རྒྱུ་ཁག་པོ་རེད་འདུགདེང་སང་འབྲོག་པའི་ཁྱིམ་ཚང་མང་པོས་བུ་ཕྲུག་ཚོ་སློབ་གྲྭར་གཏོང་བཞིན་ཡོད་པས།ཕྱིར་འབྲོག་སར་གུང་གསེང་སྐབས་ལྟ་བུ་རེར་ཡོང་བ་ལས་གཞན་འབྲོག་ལས་ལ་དགའ་བོ་བྱེད་ཀྱི་མི་འདུགང་ཚོའི་འབྲོག་སའི་ཁྱིམ་ཚང་ཁག་ཅིག་ད་ལོ་གཞི་ནས་གྲོང་ལ་བབ་སོང་ལ་ཁ་ཤས་གཞི་ནས་གྲོང་ལ་འགྲོ་གྲབས་བྱས་ཏེ་ཡོད་པ་རེད།ང་རང་གིས་ཚོད་དཔག་བྱས་ན་ད་ནས་རྩིས་པའི་ལོ་༢༠རྗེས་ནས་འདི་ཕྱོགས་སུ་འབྲོག་སྡེ་མཐོང་རྒྱུ་ཕལ་ཆེར་མེད་པ་ལྟ་བུ་རེད་འདུགགཙོ་བོ་འབྲོག་པའི་འཚོ་བ་ལ་ལས་ཀ་ཧ་ཅང་མང་པོ་ཡོད་པ་དང་དགུན་ཁ་ལྟ་བུར་མཚོན་ན་ཕར་ལ་འབྱོར་སྒོ་མང་པོ་ཞིག་ཡོད་པ་ལས་ཚུར་ལ་ཁེ་ཕན་མང་པོ་ཞིག་ཡོད་པ་མ་རེད།རྒྱུ་ཆེན་པོ་འདུག་སེམས་ཅན་མང་པོ་འདུག་ཟེར་ན་ཡང་ཤི་རྐྱེན་རེ་ཐོན་དུས་སེམས་ཅན་གྱི་ཕྱེད་ཀ་ཚར་འགྲོ་བ་རེད།འབྲོག་པས་འཚོ་བ་ལ་ལས་ཀ་མང་བ་དང་དཀའ་ལས་རྒྱག་དགོས་པ་ལས་ཁེ་ཕན་མེད་དུས་མ་འོངས་པར་འབྲོག་པ་མུ་མཐུད་གནས་རྒྱུ་ཁག་པོ་རེད་འདུགདྲི་བ།ཁྱོད་རང་ལ་མཚོན་ན་མ་འོངས་པར་མུ་མཐུད་འབྲོག་པ་བྱས་ཏེ་ཕྱུག་འཚོས་ནས་འདུག་འདོད་ཡོད་དམ་ཡང་ན་གྲོང་ལ་འབབ་རྩིས་ཡོད།